4 การประกอบธุรกิจ

4.1) ลักษณะของผลิตภัณฑ์และบริการ

ปัจจุบัน บริษัทฯ
ได้รับความไว้วางใจจากผู้ผลิตชั้นนำของโลกแต่งตั้งให้เป็นตัวแทนจำหน่ายสินค้าและบริการเป็นจำนวนมาก
เช่น 3Com, Apple, APC, Acer, EMC, HP, HTC, IBM, Lenovo, Philips, Samsung,
Sandisk, Toshiba, Western Digital เป็นต้น และในปี 2553 บริษัทฯ
ยังได้เป็นผู้แทนจำหน่ายสินค้าเพิ่มขึ้นอีกหลายรายการ เช่น BlackBerry (smart phone),
Motorola (smart phone), iGO (accessory), Brocade (networking hardware),
Double-Take (software), BlueTrek (accessory), Infocus (projector)
ทำให้บริษัทฯ เป็นผู้แทนจำหน่ายให้กับผู้ผลิตทั้งสิ้น 70 รายในปี 2553

ซึ่งบริษัทฯ ได้แบ่งธุรกิจขายส่งอุปกรณ์คอมพิวเตอร์ อุปกรณ์ต่อพ่วง และอุปกรณ์สำนักงานอัตโนมัติต่าง
ๆ ตามประเภทสินค้าหลัก ๆ ได้ดังนี้

4.1.1) System

System คือกลุ่มสินค้าที่เป็นคอมพิวเตอร์ในทุกรูปแบบ ตั้งแต่ Server, คอมพิวเตอร์ตั้งโต๊ะ,
คอมพิวเตอร์โน๊ตบุ๊ค, PDA และ Smart Phone ซึ่งบริษัทฯ จำหน่ายสินค้าจากผู้ผลิตทั้งหมด 14
รายคือ 1) Acer 2) Apple 3) Asus 4) BlackBerry 5) Fujitsu 6) Gateway 7) HP
8) HTC 9) IBM 10) Lenovo 11) MSI 12) Motorola 13) Samsung 14) Toshiba

4.1.2) Peripheral

เป็นสินค้าต่อพ่วงและอุปกรณ์ต่าง ๆ ที่ไม่ใช่คอมพิวเตอร์ เช่นวัสดุสิ้นเปลือง, จอภาพ,
Projector, Scanner, Printer, Hard Disk, Software, Memory, Keyboard,
Mouse, กระเป๋า, Network, ฯลฯ โดยบริษัทฯ จำหน่ายสินค้าจากผู้ผลิต 48 รายคือ

1) 3Com 2) Avermedia 3) Axis 4) APC 5) ACTi 6) Brocade 7) BlueTrek 8)
Barkan 9) Commy 10) Cisco

11) Case-Mate 12) CaseLogic 13) Cheval 14) Double-Take 15) D-Link 16)
EMC 17) Emerson 18) Fortinet

19) Hama 20) iGo 21) Infocus 22) IOMEGA 23) Imation 24) Juniper 25)
Krusell 26) Linksys 27) Microsoft

28) Nuforce 29) Norton 30) Nikon 31) OtterBox 32) Olympus 33) OKI 34)
Philips 35) Panasonic 36) PC-Tools 37) QNAP 38) Ricoh 39) Radware 40)
Symantec 41) Sandisk 42) Sanyo 43) Targus 44) VMware 45) Xerox

46) Western Digital 47) ZTE 48) Zyxel

การดำเนินงานที่สำคัญในปี 2553

การจัดหาสินค้ามาจำหน่ายเพิ่มเติม
การคัดเลือกหาสินค้าที่มีคุณภาพสูง มีเทคโนโลยีที่ดีและราคาเหมาะสมมาจำหน่ายเพิ่มเติม
นับเป็นหนึ่งในภารกิจสำคัญของบริษัทฯ ที่ทำให้บริษัทฯ มีสินค้าหลากหลาย
ตรงกับความต้องการของลูกค้าซึ่งจะช่วยเพิ่มรายได้รวมของบริษัทฯ และช่วยให้บริษัทฯ
บรรลุเป้าหมายในการช่วยให้องค์กรและคนไทยมีประสิทธิภาพมากขึ้น
มีความรู้เพิ่มขึ้นผ่านการมีเทคโนโลยีที่ดี ในปีที่ผ่านมา บริษัทฯ
ได้เป็นผู้แทนจำหน่ายสินค้าเพิ่มเติมหลายรายการ โดยมีรายการที่สำคัญดังนี้

-   BlackBerry

BlackBerry เป็นหนึ่งใน Smart Phone ชั้นนำของโลก และได้รับความนิยมอยู่แล้วในไทย ซึ่ง
Smart Phone เป็นประเภทสินค้าที่คาดว่าจะมีการเติบโตสูง การที่บริษัทฯ ได้จำหน่าย
BlackBerry จะช่วยทำให้บริษัทฯ มีสินค้ากลุ่ม Smart Phone ที่ครบถ้วนขึ้น
และทำให้มีผลประกอบการดีขึ้นทั้งในแง่รายได้รวม และกำไรซึ่งบริษัทฯ ได้เริ่มจำหน่าย
BlackBerry ตั้งแต่ไตรมาส 4 ปี 2553

-   Motorola

Motorola เป็นอีกหนึ่งในผู้ผลิต Smart Phone ในระบบ Android ชั้นนำของโลก ซึ่งบริษัทฯ
เริ่มนำ Motorola มาจำหน่ายในปลายปี 2553 การได้จำหน่าย Motorola ทำให้บริษัทฯ บริษัทฯ
เป็นผู้จัดจำหน่าย Smart Phone ในระบบ Android ที่ครบถ้วนมากขึ้นจาก HTC, Acer และ
Asus ที่เป็น Smart Phone ระบบ Android ที่บริษัทฯ จำหน่ายอยู่แล้ว

-   iGo
    iGo เป็นผู้ผลิต charger และอุปกรณ์อื่น ๆ เช่น charger ของโน๊ตบุ๊คหรือ Smart Phone
    โดยมีเทคโนโลยีด้านการประหยัดไฟ ที่เมื่อชาร์จอุปกรณ์จนเต็มแล้ว จะมีการตัดไฟโดยอัตโนมัติ
    พร้อมเทคโนโลยีพิเศษที่ทำให้สามารถใช้ charger เดียวในการชาร์จอุปกรณ์หลาย ๆ
    ประเภทได้

-   Brocade
    ผู้ผลิตระบบ Network ชั้นนำของโลก โดยเฉพาะระบบ Storage Area Network ที่
    Brocade เป็นผู้นำของโลก ซึ่ง 90% ของศูนย์คอมพิวเตอร์ที่ใหญ่สุด 1000 แห่งของโลก
    เลือกใช้สินค้าของ Brocade

-   Double-Take
    Double-Take เป็นซอฟแวร์ที่ช่วยให้คอมพิวเตอร์ในศูนย์คอมพิวเตอร์ทำงานได้อย่างต่อเนื่อง
    รวมถึงปัญหาความเสียหายของศูนย์คอมพิวเตอร์ที่เมื่อเกิดขึ้น Double-Take
    จะช่วยดำเนินการให้ระบบสำรอง ขึ้นทำงานแทนได้ทันที

-   BlueTrek
    ผู้ออกแบบและผลิตอุปกรณ์ไร้สาย เช่น หูฟังบลูทูธและระบบ hand free สำหรับใช้ในรถยนต์

-   Infocus
    ผู้นำระบบแสดงภาพดิจิตอลของโลก ที่มีประสบการณ์กว่า 20 ปี
    เชี่ยวชาญการผลิตทั้งโปรเจคเตอร์และจอภาพสำหรับใช้ในห้องประชุม ห้องเรียน ฯลฯ

4.2) ภาวะของอุตสาหกรรมและการแข่งขัน

4.2.1) สภาพการแข่งขันในอุตสาหกรรม

บริษัท เอสไอเอส ดิสทริบิวชั่น (ประเทศไทย) จำกัด (มหาชน) ประกอบธุรกิจขายส่งคอมพิวเตอร์
ซอฟท์แวร์ อุปกรณ์ต่อพ่วงและอุปกรณ์สำนักงานอัตโนมัติต่าง ๆ ในประเทศไทย โดยบริษัทฯ
ก่อตั้งขึ้นเมื่อปี 2541 และในปี 2547 บริษัทฯ
เข้าเป็นบริษัทจดทะเบียนในตลาดหลักทรัพย์แห่งประเทศไทย
ตลอดระยะเวลาที่ผ่านมา บริษัทฯ
มีการเติบโตของรายได้รวมและกำไรสุทธิซึ่งแสดงถึงการเติบโตของอุตสาหกรรมและศักยภาพในการแข่งขันของบริษัทฯ

ศูนย์เทคโนโลยีอิเล็กทรอนิกส์และคอมพิวเตอร์แห่งชาติ (NECTEC)
ได้สำรวจมูลค่าตลาดฮาร์ดแวร์คอมพิวเตอร์สำหรับปี 2550 – 2554
โดยเมื่อเทียบกับรายได้รวมของบริษัทฯ สามารถคำนวณส่วนแบ่งตลาดของบริษัทฯ
ได้ตามตารางด้านล่าง

  ---------------- -------- ---------- -------- ---------- -------- ---------- --------- ---------- -------
                   2551                2552                2553                2554                 

                   มูลค่า     การเติบโต   มูลค่า     การเติบโต   มูลค่า     การเติบโต   มูลค่า      การเติบโต   

  ตลาดฮาร์ดแวร์      75,720   11.1%      80,962   6.9%       92,346   14.1%      104,735              13.4%
  (ล้านบาท)                                                                                          

  รายได้รวม SiS     12,087   15.2%      13,950   15.4%      16,584   18.9%                           
  (ล้านบาท)                                                                                          

  ส่วนแบ่งตลาดของ    16.0%               17.2%               18.0%                                    
  SiS                                                                                               
  ---------------- -------- ---------- -------- ---------- -------- ---------- --------- ---------- -------

หมายเหตุ

ข้อมูลของปี 2554 จาก NECTEC ยังเป็นข้อมูลฉบับร่าง เนื่องจาก ณ เวลาที่เตรียมรายงานฉบับนี้
ทาง NECTEC ยังไม่ได้สรุปผลการประเมิน ซึ่งเมื่อ NECTEC แถลงข้อมูล
มูลค่าตลาดอาจจะไม่ตรงกับที่นำมาแสดงไว้ในที่นี้ได้

จากข้อมูลดังกล่าว ในแง่รายได้รวม บริษัทฯ มีส่วนแบ่งตลาดที่เพิ่มขึ้นจากร้อยละ 16.0 ในปี 2551
มาเป็นร้อยละ 18 ในปี 2553 ซึ่งแสดงถึงศักยภาพที่ดีในการแข่งขันของบริษัทฯ

4.2.2) กลยุทธ์การแข่งขัน

กลยุทธ์ด้านสินค้า

บริษัทฯ
มีนโยบายที่จะเพิ่มประเภทสินค้าที่จะจัดจำหน่ายเพื่อให้ครอบคลุมความต้องการของลูกค้ามากขึ้น
ซึ่งจะทำให้บริษัทฯ สามารถเพิ่มยอดขายในลูกค้าเดิมได้ รวมทั้งการมีสินค้าหลายหลาย ทำให้บริษัทฯ
สามารถเป็นผู้จัดหาสินค้าหลักหรือเป็นผู้จัดหาสินค้าแต่เพียงผู้เดียวให้กับลูกค้าได้
และการมีสินค้าหลากหลายก็จะช่วยทำให้บริษัทฯ มีความน่าสนใจในมุมมองของลูกค้ามากขึ้น
มีลูกค้าใหม่เพิ่มขึ้น

บางส่วนของสินค้าใหม่ที่บริษัทฯ เป็นผู้แทนจำหน่ายในปี 2553 เช่น สมาร์ทโฟน BlackBerry,
สมาร์ทโฟน Motorola, iGo9(charger), Brocade (network), Double-Take
(software), Blue Trek (bluetooth), Infocus (projector) เป็นต้น

กลยุทธ์ด้านลูกค้า

บริษัทฯ มีนโยบายในการขยายลูกค้าให้ครอบคลุมผู้ประกอบธุรกิจคอมพิวเตอร์ทั่วประเทศ โดยบริษัทฯ
มีลูกค้าที่ซื้อสินค้าในแต่ละเดือนประมาณ 2,500 ราย

กลยุทธ์ด้านอื่นๆ

การปรับโครงสร้างพื้นฐาน

ตั้งแต่ปี 2551 บริษัทฯ มีการดำเนินการปรับโครงสร้างพื้นฐาน
เพิ่มความสามารถในการแข่งขันในอนาคตที่สำคัญคือการเริ่มต้นโครงการปรับเปลี่ยนระบบโปรแกรม
SAP R/3 ซึ่งเป็นโปรแกรมจัดการทรัพยากรโดยรวมของบริษัท (Enterprise Resource
Planning)

บริษัทฯ ใช้ระบบโปรแกรม SAP R/3 มาตั้งแต่ปี 2542 ซึ่งโปรแกรมดังกล่าว
ถือเป็นโปรแกรมอันดับหนึ่งที่ได้รับการยอมรับและนำไปใช้ในบริษัทฯ ชั้นนำทั่วโลก บริษัทฯ
ประสบผลสำเร็จจากการใช้โปรแกรมนี้ด้วยดีตลอดมา อย่างไรก็ตาม บริษัท SAP
ได้มีการพัฒนาโปรแกรมให้มีความสามารถเพิ่มขึ้นอย่างต่อเนื่อง จนปัจจุบัน เป็นรุ่นใหม่ล่าสุด SAP
ECC 6.0 รวมทั้งกระบวนการทำงานของบริษัทฯ
ก็มีการเปลี่ยนแปลงไปจากเดิมที่เคยออกแบบไว้ตั้งแต่ปี 2542 ไปมาก
จึงมีการเริ่มต้นโครงการปรับปรุงระบบงานทั้งหมดให้คล่องตัวขึ้น รวดเร็วขึ้น
และสามารถตรวจสอบได้ดีขึ้น พร้อมกับเปลี่ยนมาใช้โปรแกรม SAP ECC 6.0
และเพิ่มการใช้งานในอีกหลายส่วนที่เป็นส่วนเพิ่มเติมของ SAP ECC 6.0 ซึ่งบริษัทฯ ได้เริ่มใช้
SAP ECC 6.0 แล้วตั้งแต่วันที่ 1 มกราคม 2554 เป็นต้นมา ซึ่งการปรับไปใช้ SAP ECC 6.0
ใหม่นี้ จะทำให้บริษัทฯ สามารถดำเนินการอย่างมีประสิทธิภาพมากขึ้นในระยะต่อไป

นอกเหนือจากการปรับปรุงโครงสร้างพื้นฐานตามที่กล่าวมาแล้ว จากการพัฒนาอย่างต่อเนื่อง บริษัทฯ
มีโครงสร้างพื้นฐานที่แข็งแรงในหลายด้าน ช่วยสร้างสถานภาพและทำให้บริษัทฯ
สามารถแข่งขันได้ดีขึ้น ในอนาคตดังนี้

การมีเครือข่ายที่กว้างขวาง

บริษัทฯ มีเครือข่ายลูกค้าที่กว้าง โดยในปี 2553 บริษัทฯ จำหน่ายสินค้าให้ลูกค้าทั้งสิ้น 4,804
รายซึ่งการมีฐานลูกค้าที่ซื้อสินค้าจากบริษัทฯ เป็นประจำอยู่จำนวนมากนี้ ทำให้บริษัทฯ
มีความมั่นคงของยอดขาย และเป็นรากฐานสำคัญที่ทำให้บริษัทฯ
สามารถขยายธุรกิจโดยการจัดหาสินค้าเพิ่มเติมมาจำหน่ายให้กับฐานลูกค้าเหล่านี้ได้โดยมีค่าใช้จ่ายเพิ่มขึ้นเพียงเล็กน้อย

นอกเหนือจากฐานลูกค้าที่มีอยู่มากแล้วนี้ จากที่บริษัทฯ เพิ่มสินค้า Smart Phone มากขึ้น
จะมีการเพิ่มลูกค้าในกลุ่ม Smart Phone มากขึ้น
ซึ่งจะทำให้เครือข่ายการจำหน่ายสินค้าของบริษัทฯ เพิ่มมากขึ้นไปอีก

การจัดหาสินค้ามาจำหน่ายเพิ่ม

บริษัทฯ
ได้รับความไว้วางใจจากผู้ผลิตชั้นนำระดับโลกให้เป็นผู้แทนจำหน่ายสินค้าเพิ่มขึ้นอีกหลายรายการในปี
2553 เช่น BlackBerry (smart phone), Motorola (smart phone), iGO
(accessory), Brocade (networking hardware), Double-Take (software),
BlueTrek (accessory), Infocus (projector) ทำให้บริษัทฯ
เป็นผู้แทนจำหน่ายให้กับผู้ผลิตทั้งสิ้น 70 รายในปี 2553

การได้รับความไว้วางใจจากผู้ผลิตชั้นนำให้เป็นผู้จัดจำหน่ายสินค้าในประเทศไทยนี้
แสดงถึงศักยภาพของบริษัทฯ ทำให้บริษัท มีสินค้าจำหน่ายให้กับลูกค้าเพิ่มขึ้น สามารถเพิ่มยอดขาย
กำไร และทำให้ได้ลูกค้าใหม่ ๆ เพิ่มขึ้น

ระบบงานและวัฒนธรรมองค์กร

บริษัทฯ มีการพัฒนาระบบงานที่มีประสิทธิภาพและมีการปรับปรุงอย่างต่อเนื่อง
มีการลงทุนในระบบงานที่ช่วยเพิ่มประสิทธิภาพในการทำงาน เช่นระบบ ERP ของ SAP, ระบบ
electronic workflow ของ Lotus Notes, ระบบ Call Center ของ Avaya, ระบบ
e-learning ของ IBM และพร้อมกันนี้ บริษัทฯ
ได้มีการพัฒนาวัฒนธรรมองค์กรให้เป็นองค์กรที่เน้นการเรียนรู้ มีการปรับปรุงประสิทธิภาพตลอดเวลา
ทำให้บริษัทฯ
ยังคงความสามารถในการแข่งขันและสามารถปรับเปลี่ยนองค์กรให้สอดคล้องกับการเปลี่ยนแปลงภายนอกได้อย่างรวดเร็ว

ฐานการเงินที่แข็งแรงและโปร่งใส

บริษัทฯ มีฐานการเงินที่ดี มีการเพิ่มขึ้นในส่วนของผู้ถือหุ้นอย่างต่อเนื่อง โดยในปี 2553
มีส่วนของผู้ถือหุ้นอยู่ที่ 1,242 ล้านบาท เพิ่มขึ้นในอัตราร้อยละ 24.3% จากปีที่ผ่านมา

นอกเหนือจากการเพิ่มขึ้นของส่วนของผู้ถือหุ้นแล้ว บริษัทฯ
มีการเติบโตของทั้งรายได้รวมและกำไรสุทธิอย่างต่อเนื่องมาทุกปี ณ. สิ้นปี 2553 บริษัทฯ
มีอัตราส่วนสภาพคล่อง (current ratio) ที่ระดับ 1.50 เท่า, มีอัตราส่วนสภาพคล่องหมุนเร็ว
(quick ratio) อยู่ที่ระดับ 0.92 เท่า และได้รับความไว้วางใจจากสถาบันการเงินที่ดีขึ้น
โดยบริษัทฯ มีวงเงินกู้ยืมจากสถาบันการเงินต่าง ๆ รวม 3,600 ล้านบาท โดยมีการใช้ในอัตรา
27% ของวงเงินกู้ที่มีอยู่ ณ สิ้นปี 2553

การให้ความสำคัญในการกำกับดูแลกิจการ

บริษัทฯ ให้ความสำคัญและมีการดำเนินการตามแนวทางกำกับกิจการที่ดีใน 5 แนวทาง อันได้แก่ 1)
สิทธิของผู้ถือหุ้น 2) การปฏิบัติต่อผู้ถือหุ้นอย่างเท่าเทียมกัน 3)
การคำนึงถึงบทบาทของผู้มีส่วนได้เสีย 4) การเปิดเผยข้อมูลและความโปร่งใส 5)
ความรับผิดชอบของคณะกรรมการ
ซึ่งจากการสำรวจตามโครงการสำรวจการกำกับดูแลกิจการบริษัทจดทะเบียนที่สมาคมส่งเสริมสถาบันกรรมการบริษัทไทยจัดทำขึ้น
บริษัทฯ ได้รับการประเมินอยู่ในเกณฑ์ “ดีเลิศ” ตั้งแต่ปี 2552 ต่อเนื่องมาถึงปี 2553
ซึ่งเป็นระดับสูงสุด ซึ่งแสดงให้เห็นถึงการให้ความสำคัญในการกำกับดูแลกิจการที่จะทำให้บริษัทฯ
สามารถเติบโตได้อย่างมั่นคง

4.2.3) กลุ่มลูกค้าเป้าหมาย การจำหน่าย และช่องทางการจำหน่าย

บริษัทฯ ทำหน้าที่เสมือนเป็นตัวกลางระหว่างผู้ผลิตและกลุ่มลูกค้าที่ทำธุรกิจคอมพิวเตอร์ โดยบริษัทฯ
เป็นผู้แทนจำ หน่ายให้กับผู้ผลิตจำนวน 70 รายและจำหน่ายสินค้าให้กับลูกค้าเป้าหมาย
ซึ่งเป็นกลุ่มลูกค้าที่ทำธุรกิจคอมพิวเตอร์มากกว่า 4,800 ราย โดยในปี 2553 บริษัทฯ
ได้จัดกลุ่มลูกค้าใหม่ แบ่งออกเป็น 8 กลุ่มคือ

1.  Corporate Reseller เป็นกลุ่มลูกค้าที่ซื้อสินค้าไปจำหน่ายให้กับภาคธุรกิจ

2.  System Integrator เป็นกลุ่มลูกค้าที่ให้บริการวางระบบงานขนาดใหญ่ให้กับองค์กรต่าง ๆ

3.  Retail/OEM/DIY
    เป็นร้านค้าปลีกที่จำหน่ายสินค้าให้กับผู้บริโภคที่นำไปใช้ส่วนตัวหรือใช้ในบ้านและเป็นผู้ผลิตคอมพิวเตอร์ทั้งขนาดใหญ่และขนาดเล็ก

4.  Phone เป็นกลุ่มลูกค้าที่เน้นจำหน่ายโทรศัพท์

5.  Supply Specialist เป็นบริษัทฯ ที่เน้นการจำหน่ายวัสดุสิ้นเปลือง

6.  บริษัทฯ ในต่างจังหวัด

7.  อื่น ๆ

โดยในแต่ละกลุ่ม มียอดขายและสัดส่วนการขายในปี 2553 ดังนี้

หน่วย : ล้านบาท

  ----------------- -------- --------- -------- --------- ---------- -------- --------- ----------
  กลุ่มลูกค้า           2551     สัดส่วน     2552     สัดส่วน     การเติบโต   2553     สัดส่วน     การเติบโต

  Corporate         2,958    24.65%    2,330    16.79%    -21%       2,889    17.60%    24%
  Reseller                                                                              

  SI                1,460    12.17%    1,884    13.58%    29%        2,478    15.09%    32%

  Retail/OEM/DIY    3,751    31.26%    4,484    32.32%    20%        4,809    29.28%    7%

  Phone             883      7.36%     843      6.08%     -5%        1,770    10.78%    110%

  Supply Specialist 740      6.17%     865      6.23%     17%        908      5.53%     5%

  Provinces         1,517    12.64%    1,790    12.90%    18%        2,312    14.08%    29%

  Others            689      5.74%     1,679    12.10%    144%       1,255    7.64%     -25%

  Total             11,999   100.00%   13,874   100.00%   16%        16,421   100.00%   16%
  ----------------- -------- --------- -------- --------- ---------- -------- --------- ----------

4.3) การจัดหาผลิตภัณฑ์หรือบริการ

สินค้าทั้งหมดของบริษัทฯ จะอยู่ในรูปของสินค้าสำเร็จรูป
ซึ่งส่วนใหญ่จะถูกสั่งซื้อผ่านผู้ผลิตสินค้าโดยตรง โดยอาจสั่งซื้อผ่านสาขาของผู้ผลิตในประเทศไทย
หรือสั่งซื้อไปยังผู้ผลิตในต่างประเทศโดยไม่ผ่านบริษัทในเครือ บริษัทฯ
มียอดสั่งซื้อสินค้าผ่านผู้ผลิตโดยตรงคิดเป็นมูลค่ามากกว่าร้อยละ 99 ของยอดสั่งซื้อของบริษัทฯ
ส่วนที่เหลือจะเป็นการสั่งซื้อผ่านตัวแทนจำหน่ายหลักของสินค้านั้นๆ หรือบริษัทในเครือ
โดยมีสัดส่วนการซื้อสินค้าในประเทศและต่างประเทศในปี 2553 เป็นอัตราร้อยละ 66 : 34

สำหรับการต่อสัญญาเป็นตัวแทนจำหน่ายจะมีการต่อเป็นปีต่อปี และประมาณครึ่งหนึ่งจะต่อแบบอัตโนมัติ

ผลกระทบต่อสิ่งแวดล้อม

-ไม่มี-

4.4) งานที่ยังไม่ได้ส่งมอบ

-ไม่มี-